als_Latn dik_Latn sag_Latn
UEFA ndëshkon sërish ShqipërinëPostuar më: 02 Dhjetor 2014 18:31
Shqipëria sërish ka dalë e humbur nga UEFA.
Pak më parë, Komisioni i Apelit në UEFA, ka zbardhur vendimin duke ia dhënë sërish fitoren Serbisë.
Në këtë mënyrë, Apeli i UEFA-s ka lënë në fuqi, vendimin që kishte marrë më parë nga komisioni i shkallës së parë.
Ky komision ka lënë në fuqi edhe dënimet ndaj dy skuadrave, atë të Shqipërisë dhe Serbisë duke i dënuar me nga 100 mijë euro gjobë.
Ndërkaq Serbia duhet që disa ndeshje t’i zhvillojë pa tifozë.
VENDIMI I ZBARDHUR I UEFA
Apeli i UEFA-s ditën e sotme ka marrë në shqyrtin ankesën e Federatës Shqiptare të Futbollit dhe Federatës Serbe të Futbollit, më lidhje me vendimin e dhënë nga komisioni i Disiplinës dhe i Etikës në datën 23 Tetor, në lidhje me ndeshjen mes dy vendeve për kualifikimet e Euro 2016, përballje e luajtur në Beograd në 14 Tetor.
Apeli i FSHF është refuzuar. Vendimi i dhënë nga komisioni i Disiplinës dhe Etikës qëndron në fuqi. Trupi i Apelit në UEFA, ka vendosur që të konfirmojë vendimin e mëparshëm që Shqipëria humb ndeshjen në tavolinë 3 me 0 përballë Serbisë dhe dënohet me 100 mijë euro gjobë.
Apeli i FSS është refuzuar. Rrjedhimisht, vendimi i komisionit të Disiplinës dhe Etikës qëndron në fuqi. Serbisë i hiqen tre pikët, ndërsa dy ndeshjet e ardhshme si vend pritës, Serbia do t’i luajë pa tifozë.
Së fundi Serbia dënohet me 100 mijë euro gjobë për organizimin e ndeshjes.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn